CELEX: C2004/168/23
Language: da
Date: 2004-06-26 00:00:00
Title: Sag T-160/04: Sag anlagt den 26. april 2004 af Gerasimos Potamianos mod Kommissionen for De Europæiske Fællesskaber

26.6.2004   
            
            
               DA
            
            
               Den Europæiske Unions Tidende
            
            
               C 168/12
            
         Sag anlagt den 26. april 2004 af Gerasimos Potamianos mod Kommissionen for De Europæiske Fællesskaber
   (Sag T-160/04)
   (2004/C 168/23)
   Processprog: fransk
   Ved De Europæiske Fællesskabers Ret i Første Instans er der den 26. april 2004 anlagt sag mod Kommissionen for De Europæiske Fællesskaber af Gerasimos Potamianos, Grimbergen (Belgien), ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Afgørelsen, truffet af den myndighed, der er bemyndiget til at indgå ansættelseskontrakter, om ikke at forlænge sagsøgerens kontrakt som midlertidigt ansat annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren anfægter den kompetente myndigheds afvisning af at forny hans kontrakt som midlertidigt ansat.
   Det gøres i den forbindelse gældende, at den anfægtede afgørelse er støttet på den almindelige praksis vedrørende begrænsning af ikke-fastansat personales ansættelse, der er gældende inden for Generaldirektoratet for Forskning, og som har til formål, at udelukke alle ansatte, der har arbejdet mere end seks år for Kommissionen, fra ansøgerfeltet. Denne er grænse er højere end den, der gælder for andre ansatte, der får adgang til udvælgelsesprøven.
   Efter sagsøgerens opfattelse er denne begrænsning i strid med artikel 12, stk. 1, i ansættelsesvilkårene for de øvrige ansatte i Fællesskaberne, hvorefter det ved alle ansættelser skal tilstræbes, at institutionen sikres medarbejdere, der opfylder de højeste krav til kvalifikationer, indsats og integritet. Begrænsningen er ligeledes i strid med Generaldirektoratet for Personale og Administrations beslutning om at tillade forlængelse af kortvarige kontrakter for midlertidigt ansatte 2b (driftsbudgettet) eller 2d (forsknings- og investeringsbudgettet) indtil den 30. april 2004.
   Sagsøgeren har endvidere til støtte for sit søgsmål gjort gældende, at der foreligger en tilsidesættelse af princippet om forbud mod forskelsbehandling samt magtfordrejning.